Document ID: 32001L0048

32001L0048
L 180/26
JURNALUL OFÍCIAL AL UNIUNII EUROPENE
DIRECTIVA 2001/48/CE A COMISIEI
din 28 iunie 2001
de modificare a anexelor la Directivele 86/362/CEE și 90/642/CEE ale Consiliului privind stabilirea conținuturilor maxime de reziduuri de pesticide din și de pe cereale și unele produse de origine vegetală, inclusiv fructe și legume
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 86/362/CEE a Consiliului din 24 iulie 1986 privind stabilirea de conținuturi maxime de reziduuri de pesticide din și de pe cereale (1), astfel cum a fost modificată ultima dată prin Directiva 2001/39/CE (2) și, în special, articolul 10,
având în vedere Directiva 90/642/CEE a Consiliului din 27 noiembrie 1990 privind stabilirea conținuturilor maxime de reziduuri de pesticide din și de pe unele produse de origine vegetală inclusiv fructe și legume (3), astfel cum a fost modificată ultima dată prin Directiva 2001/39/CE, și, în special, articolul 7,
având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare (4), astfel cum a fost modificată ultima dată prin Directiva Comisiei 2001/47/CE (5) și, în special, articolul 4 alineatul (1) litera (f),
întrucât:
(1)
Noi substanțe active, azoxistrobinul și kresoxim metilat, au fost incluse în anexa I la Directiva 91/414/CEE prin Directivele 98/47/CEE (6) și respectiv 1999/1/CE (7) ale Comisiei, pentru utilizare numai ca fungicide, fără a se specifica condiții particulare care ar putea avea un impact asupra culturilor care se tratează cu produse fitosanitare conținând aceste ingrediente active.
(2)
Conținuturile maxime de reziduuri din și de pe toate produsele reglementate de Directivele 86/362/CEE și 90/642/CEE au fost stabilite de Directivele 1999/71/CE (8) și 2000/48/CE (9) ale Comisiei pentru reziduurile de azoxistrobin și de Directiva 2000/58/CE (10) a Comisiei pentru reziduurile de kresoxim metilat.
(3)
La stabilirea conținuturilor maxime de reziduuri menționate, s-a recunoscut că aceste conținuturi ar trebui ținute sub supraveghere și modificate pentru a lua în considerare noile informații și date. Directivele 1999/71/CE, 2000/48/CE și 2000/58/CE au recunoscut că respectivele conținuturi maxime provizorii de reziduuri la nivel național pentru alte cereale, fructe și legume ar trebui să fie stabilite de statele membre ca parte a autorizării lor pentru produsele fitosanitare care conțin azoxistrobin sau kresoxim metilat și că ar trebui să fie notificate Comisiei în conformitate cu prevederile articolului 4 alineatul (1) litera (f) din Directiva 91/414/CEE. Pentru a facilita această eventualitate, unele dintre conținuturile stabilite la Directivele 1999/71/CE și 2000/48/CE și toate conținuturile stabilite la Directiva 2000/58/CE au fost stabilite provizoriu, astfel ca statele membre să aibă posibilitatea să acorde autorizații suplimentare pentru noi utilizări și să le notifice Comisiei în conformitate cu procedura descrisă la articolul menționat. Prezentul articol prevede că, atunci când există un conținut maxim provizoriu de reziduuri stabilit de către Comunitate și când noua utilizare autorizată duce la conținuturi mai mari, statul membru care dă autorizația stabilește un conținut maxim provizoriu de reziduuri pe plan național în conformitate cu articolul 4 alineatul (1) litera (f) din Directiva 91/414/CEE înainte de a acorda autorizația.
(4)
Pentru a se asigura protecția corespunzătoare a consumatorului contra expunerii la reziduuri din sau de pe produsele pentru care nu s-a acordat nici o autorizație, s-a considerat prudent, la adoptarea Directivelor 1999/71/CE, 2000/48/CE și 2000/58/CE, să se stabilească conținuturi maxime provizorii de reziduuri la limita inferioară de determinare analitică pentru astfel de produse. Stabilirea la nivel comunitar a acestor conținuturi maxime provizorii de reziduuri nu aduce atingere acordării de autorizații provizorii de către statele membre pentru utilizarea azoxistrobinului și/sau kresoxim metilatului la aceste produse în conformitate cu articolul 4 alineatul (1) litera (f) din Directiva 91/414/CEE.
(5)
Pentru a autoriza un produs fitosanitar, statele membre trebuie să aplice principiile uniforme prevăzute în anexa VI la Directiva 91/414/CEE pentru evaluarea, în special, a unui dosar care respectă cerințele din anexa III la Directiva 91/414/CEE, trimis de candidat pentru autorizare. Anexa III, Partea A, Secțiunea 8 la Directiva 91/414/CEE prevede că anumite informații trebuie să fie furnizate de candidați incluzând conținuturile maxime de reziduuri propuse împreună cu o justificare completă și cu estimări ale expunerii potențiale și efective prin dietă sau prin alte mijloace. Anexa VI, Partea B, Secțiunea 2.4.2 și Partea C, Secțiunea 2.5 la Directiva 91/414/CEE prevede ca statele membre să evalueze informațiile trimise de candidați privind impactul asupra sănătății publice și a sănătății animale datorat reziduurilor și impactul asupra mediului înconjurător și iau decizii privind autorizațiile care să asigure faptul că reziduurile care apar reflectă cantitățile minime din produsul fitosanitar necesare pentru a se obține un control adecvat corespunzând unei bune practici agricole, aplicate în așa fel încât reziduurile la recoltare, sacrificare sau după depozitare, după caz, să fie reduse la minimum.
(6)
S-au obținut date noi privind utilizarea azoxistrobinului pentru vinete, ardei, ovăz, hamei, mazăre (proaspătă și uscată) și privind utilizarea kresoxim metilatului pentru sparanghel, căpșune și alte fructe mici și bace. Aceste date noi au fost evaluate și se consideră oportună revizuirea conținuturilor maxime provizorii de reziduuri fixate pentru aceste produse în Directivele 1999/71/CE, 2000/48/CE și 2000/58/CE.
(7)
La includerea în anexa I la Directiva 91/414/CEE evaluarea tehnică și științifică a azoxistrobinului a fost finalizată la 22 aprilie 1998 sub forma raportului de revizuire al Comisiei pentru azoxistrobin. În acest raport de revizuire, doza zilnică acceptabilă (DZA) pentru azoxistrobin a fost fixată la 0,1 mg/kg bw/zi. La includerea în anexa I la Directiva 91/414/CEE, evaluarea tehnică și științifică a kresoxim metilatului a fost finalizată la 16 octombrie 1998 sub forma raportului de revizuire al Comisiei pentru kresoxim metilat. În acest raport de revizuire, doza zilnică acceptabilă (DZA) pentru kresoxim metilat a fost fixată la 0,4 mg/kg bw/zi. Durata expunerii pe viață a consumatorilor de produse alimentare tratate cu azoxistrobin sau kresoxim metilat a fost estimată și evaluată în conformitate cu procedurile și practicile utilizate în Comunitatea Europeană, ținând seama de orientările publicate de Organizația Mondială a Sănătății (11) și s-a calculat că conținuturile maxime de reziduuri stabilite în prezenta directivă nu provoacă o depășire a acestei DZA.
(8)
Nu s-au observat efecte toxice acute care să necesite stabilirea unei doze de referință acută pe parcursul evaluării și discuției care au precedat includerea azoxistrobinului și a kresoxim metilatului în anexa I la Directiva 91/414/CEE.
(9)
Partenerii comerciali ai Comunității au fost consultați cu privire la conținuturile stabilite în prezenta directivă prin Organizația Mondială a Comerțului și au fost luate în considerare comentariile acestora asupra conținuturilor menționate. Posibilitatea de stabilire a unor toleranțe de import la conținuturile maxime de reziduuri pentru anumite combinații de pesticide/culturi se examinează de către Comisie pe baza prezentării de date acceptabile.
(10)
S-a ținut seama de avizul și de recomandările Comitetului științific pentru plante, în special privind protecția consumatorilor de produse alimentare tratate cu pesticide.
(11)
Măsurile prevăzute de prezenta directivă sunt conforme cu avizul Comitetului permanent pentru sănătatea plantelor,
ADOPTĂ PREZENTA DIRECTIVĂ:
Articolul 1
La Partea A din anexa II la Directiva 86/362/CEE se adaugă următorul rând referitor la azoxistrobin:
„Reziduu de pesticide
Conținut maxim în mg/kg
Azoxistrobin
0,3 Ovăz (12)
Articolul 2
La anexa II la Directiva 90/642/CEE, coloanele intitulate „azoxistrobin” și „kresoxim metilat” se înlocuiesc cu cele menționate în anexa la prezenta directivă.
Articolul 3
Prevederea articolului 3 alineatul (2) din Directiva 2000/42/CE în conformitate cu care „Conținutul maxim pentru reziduurile de acefat de pe piersici se stabilește la 0,02 (*) mg/kg” se aplică de către statele membre de la 1 decembrie 2001.
Articolul 4
(1) Prezenta directivă intră în vigoare în ziua următoare datei publicării în Jurnalul Oficial al Comunităților Europene.
(2) Statele membre adoptă și publică până la 28 februarie 2002 actele cu putere de lege și actele administrative necesare pentru a se conforma prezentei directive. Statele membre informează de îndată Comisia cu privire la aceasta.
(3) Statele membre aplică aceste dispoziții de la 1 martie 2002.
(4) Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
Articolul 5
Prezenta directivă se adresează statelor membre.
Adoptată la Bruxelles, 28 iunie 2001.

Labels: 0
17
20
6